# Oman

| سلطنة عمان Sultanat OmanOman |
| --- |
|

|  |  |
| --- | --- |
|  |  |
| Zastava | Grb |

 |
| **Himna:**Našid as-Selam as-Sultani نشيد وطني عماني  |
| Položaj Omana na karti Položaj Omana
 |
| Glavni grad | Muskat
 |
| Službeni jezik | arapski |
| Državno uređenje | islamska apsolutna monarhija  |
| • Sultan | Haitham ben Tariq |
| • Zamjenik premijera | Fahd bin Mahmud al Said |
| Zakonodavstvo |  |
| Nezavisnost | 751 (osnovan imamat) 1966 (usvojen Ustav)  |
| Površina |
| • Ukupno | 309.550 km2 (70.) |
| • Vode (%) | zanemarljiv |
| Stanovništvo |
| • Ukupno  | 2.845.000 (2009) (139.) |
| • Gustoća | 9,2/km2  |
| **BDP** (PKM) | 2010 |
| • Ukupno | 78,477 biliona $  |
| • po stanovniku | $25.629  |
| **HDI** (2009) |  0.846 (visok) (56) |
| Valuta | Omanski rijal  |
| Vremenska zona | UTC+4 |
| Pozivni broj | +968 |
| Internetska domena | .om |

**Oman**, službeno **Sultanat Oman** je suverena država u jugozapadnoj Aziji, na jugoistočnoj obali Аrapskog poluostrva. Na istoku i jugu izlazi na Arapsko more, a na sjeveroistoku na Omanski zaliv. Graniči na jugozapadu s Jemenom, na zapadu sa Saudijskom Arabijom, te na sjeverozapadu s Ujedinjenim Arapskim Emiratima.

## Historija

Oman je dugo bio važno trgovačko središte. Godine 1508. Portugalci su zauzeli glavnu luku, Muscat i držali je do dolaska Osmanlija 1659. Turci su otišli 1741. kad je Ahmed ibn Said osnovao sadašnju vladarsku dinastiju.

U početku 19. vijeka Oman je izrastao u značajnu regionalnu silu s posjedima u Baludžistanu i Zanzibaru. Od 1891. do 1971. bio je britanski protektorat. Godinu dana prije odlaska Britanaca današnji sultan je zbacio svog oca, Saida ibn Taimura, nakon čega je započeo modernizaciju zemlje, a 1996. i ograničenu demokratizaciju.

## Zastava i grb

Zastava Omana
Grb Omana
Zastava Omana sastoji se od tri polja (bijelo, zeleno i crveno) sa crvenim stupcem na lijevoj strani koji sadrži nacionalni simbol Omana. Bijela predstavlja mir i napredak, zelena plodnost i Zelene Planine, a crvena borbu protiv stranih okupatora. Crvena je također jedina boja prijašnje zastave. Grb se sastoji od handžar bodeža u koricama iza kojeg se nalaze dva ukrštena mača. To je tradicionalni simbol Omana koji se također nalazi i na zastavi, novčanicama, avionima i drugim mjestima.

## Geografija

Većinu zemlje zauzima ravna pustinja, a planinski lanci nalaze se duž obale na sjeveru (najviši vrh zemlje, Šams, 2.980 m) i jugu. Omanu pripada i eksklava Musandam, odvojena od ostatka zemlje teritorijom UAE, koja zauzima strateški važan položaj na južnoj obali Hormuškog moreuza na ulazu u Perzijski zaliv.

## Stanovništvo

Islam je najzastupljenija religija. Oman je jedina islamska zemlja u kojoj dominira Ibadi islam, različit od sunitskog i šijitskog. Arapski odnosno njegov lokalni dijalekt je jezik većine stanovništva. Velik broj stanovnika su strani državljani na radu u industriji nafte.

## Privreda

Omanska privreda zavisi od izvoza sirove nafte. Prihodi od prodaje nafte omogućili su izgradnju infrastrukture i poboljšanje socijalnog standarda nekad siromašne i zaostale zemlje. BDP je u 2003. bio 13.100 USD po glavi stanovnika, mjereno po PPP-u.

## Također pogledajte

* Omanska nogometna liga

## Reference